
MELLÉKLETTEL 


Kedves 
Gyerekek! 


MARÁZ VERONIKA, győri kislány levelé- 
ben olvastam: , Mi lakótelepen lakunk, és 
sajnos, errefelé nincsenek fák." Ez bizony 
szomorú. Reméljük, nálatok ishamarosan be- 
telepítik fákkal, bokrokkal, bevetik fűvel az 
üres tereket. Kedves Veronika, addig is 
járjatok kirándulni, amikor csak tehetitek! 


BARABÁS SACI! Szolnokról lerajzolta, mi- 
lyen házban lakik: 


Persze sokkal jobban szeretne szép, kertes 
házban élni. Le is rajzolta nekünk úgy, ahogy 
elképzelte: virágok nyílnának a kertben, a 
ház előtt kiskutya szaladgálna, a fán piros al- 

mák teremnének, a kertet friss, nyári zápor 
öntözné. . . 

Ugye, szépet tervezett? Nekem nagyon tet- 
szik. Képzeljétek el ti is, hol, milyen házban 
szeretnétek lakni! Ha úgy tetszik, lehet égig 
érő palota, kacsalábon forgó vár, vagy ked- 
ves, pici házikó. Izgatottan várjuk a HOL 
SZERETNÉL LAKNI? című pályázatunkra 
munkáitokat! Lássatok hozzá minél előbb! 


hd 


Ne feledkezzetek meg arról, hogy közeledik 
ANYÁK NAPJA! Mi is szeretettel köszönt- 
jük az édesanyákat! 


JU ő 
FEJES BEA rajza, Szombathely 


Februári számunkban három rejtvény várta, hogy 
megfejtsétek. A Mit fogtam című feladat összetarto- 
zó képeinek jelei : gomba és négyzet, cseresznye és 
nap, alma és virág, tulipán és háromszög, létra és 
csillag. Az egyforma ruhában járó libák közös neve: 
tavasz, nyár, ősz, tél. A közlekedési rejtvény okoz- 
ta a legnagyobb fejtörést. Hogyan viselkedjünk a 
járműveken? Az udvarias, figyelmes segítséget min- 
dig fogadjuk el! k 

Nézzük, kinek kedvezett a szerencse: 

Baranyai Gyuszi, Bük — Bánkuti Szilvia, Debrecen 
— Berényi Édua, Pécs — Dudás Dalma, Fónagy Diána, 
Hajnal Zita, Horváth Beáta, Orbán Gábor, Petrován 
Dóra, Sarkadi Attila, Szabó Attila és Szilvia, Szabó 
Brigitta, Budapest — Erdős Csaba, Bezi — Győrfi Gab- 
riella, Miskolc — Hompó Melinda, Zalaegerszeg — 
Á. Kiss István, Rákóczifalva — Kopré Zsolt és Norbert, 
Tatabánya — Németh Nikoletta, Sopron — Pircher 
Zsolt, TakácsViktorés Dénes, Székesfehérvár — Róbert 
Vanda, Győr — Szalai Ramóna, Sárosd — Szilva Imre, 
Edelény — Tóth Gábor, Vaskeresztes — Tóth István és 
Péter, Salgótarján — Tóth Krisztina, Kőszeg — Ady úti 
Óvoda Nagycsoportja, Szolnok — II. Napközi Otthonos 
Óvoda, Balmazújváros. 


MEGSÚGOM, hogy 
a jövő hónaptól kezdve 
állatkerti sétákra 
jöhettek velünk, 

és nemcsak 
képzeletben, 

hanem igazán is! 


MMANÁD CEZTED vain 


Életfa 


égig ér az életfa 

kilenc szarvas alatta 
ágán tizenkét madár 
földön jár és égen jár 


galamb galamb békegalamb 
tárd ki, tárd ki két szárnyadat! 
jöjj el béke-olajággal 

jöjj el virággal napsugárral! 


Gólya 


kéményünkön gólyafészek 
immár senkitől sem félek 
hosszú lábú gólyamadár 

de szépen jár, de szépen száll! 


HERVAY GIZELLA: 
" ÉLETFA című kötetéből. 
. Móra Könyvkiadó, 1983. Budapest 


HAJNAL GABRIELLA rajza 


SZŰCS IMRE: 
Szivárvány 


Hétszín-ruha, 
gyöngyszoknya, 
nap-hajában 
pántlika, 
pántlikája 
piros, zöld, 
két íve közt 
van a föld, 
leány-karcsú 
égi híd, 

olyan mint egy 
tükrös szív, 
mások szerint 
görbe cső, 
azon jön le 

az eső! 

A magányos kacsa" 


A kacsák a kertben csipegettek. Egyszer 
csak az egyik észrevette, hogy a föld alól ki- 
kukkantott egy vakond. Odament hozzá és 
megkérdezte: 

— Milyen az élet a föld alatt? 

A vakond mogorván azt felelte: 

— Olyan, mint száz esztendővel ezelőtt! 
— Majd hozzátette: — Nem szeretem, ha 
ostoba kérdésekkel zavarnak. Ha nem tud- 
nád, szeretem a csöndet és a magányt, mert 
magányos állat vagyok. 

A kacsa sokáig eltűnődött azon, amit hal- 
lott. 

Csudára megtetszett neki az a szó, hogy 
magányos. 

Persze nem tudta pontosan, mit jelent, de 
elhatározta, hogy magányos lesz ő is. Min- 
denképpen! 

Futott is tüstént a többiekhez. Amikor 
már elegen tolongtak körülötte, nagy han- 
gon kiáltotta: 

— lde figyeljetek! Nehogy ostoba kérdé- 
sekkel zaklassatok ezután! Én magányos állat 
vagyok, ha nem tudnátok! — És várta, mit 
felelnek rá a többiek. 

De azok csak nevettek egyet, aztán to- 
vább csipegették a füvet. 

A kacsa pedig odatotyogott a csacsihoz. 

Neki is bejelentette, hogy magányos. Őt 
is megkérte, ne zavarja ezután. 

A csacsi bután pislogott. 

; B Azt felelte, eddig sem zavart soha senkit, 
.7egöt szottbbt főképpen a kacsákat nem. És tovább rági- 
s a a "csáltara szénát. 
seg : A kacsa most a macskához döcögött. 
"Nagy hangon, vidáman elmagyarázta neki 
A 

is, hogy mostantól kezdve ő a legmagányo- 


sabb állat a világon. 
A macska álmosan hunyorgott. Fél szem- 
mel megnézte a kacsát, de az már futott is 


atát 


dési Balk: sanőe 


tovább! A kecskéhez. Annak újságolta sápog- 
va, milyen magányos is ő voltaképpen. 

Aztán felugrott a favágótönkre, onnan 
meg a kutyaól tetejére, és éktelen szárny- 
csapdosás közben összekürtölte az udvar 
népét. 

— Gyertek csak! Gyertek! — kiabálta. — 
És nézzetek rám! És jegyezzétek meg, amit 
mondok: a kerek világon én vagyok a leges- 
legmagányosabb! Ne zavarjatok hát ezután 
ostoba kérdésekkel, mert én csak a csöndet 
és a magányt szeretem. 

Akkor előbújt házából a kutya, és nagyot 
nevetett. 

Megkérdezte a kacsát, tudja-e, mit beszél. 
És egyáltalán tudja-e, miért magányos az, aki 
magányos? A 

A kacsa ezt felelte: 

— Persze, hogy tudom! Az a magányos, 
aki azt híreszteli magáról. 

Nagyot kacagtak erre mind. A kutya pedig 
ezt mondta: 

— Az a magányos, aki egyedül él. Te pedig 
nem tudnál a többiek nélkül meglenni egy 
pillanatig sem. 

A kacsa ismét eltűnődött azon, amit hal- 
lott. 


Pontosan tudta, hogy a kutya nagy igazsá- 
got mondott. 

Kicsit sajnálta, hogy így van. 

De, ha egyedül kellene élnie, mit érne ez 
az egész kacsaélet? Így aztán azt sem bánta, 
ha mulattak rajta. A többiekkel nevetett ő is. 

SÓTI KLÁRA rajza 


SIMAI MIHÁLY: 
Harkály-barkács 


— Harkály-barkács, 
kell-e forgács? 

— Nem kell, van elég, 
el is adom a felét. ; 
— Harkály-barkács, 
kell-e krampács? 

— Tartsd meg, öreg ács; 
csőröm a kalapács. 


SZÜÉS IMRE S ÉN 
he Kutyusomnak 

k Kiskutyámnak semmi dolga 
De a holdfényt megcsaholja 
Ha a holdfény földre szállna 
A kutyusom bálba járna 
Í U! £ Z SÉRE; s 


PALOTAY GYÖNGYVÉR: 
Mondóka 


Hosszú lábú gólya 
Álldogál a tóba"! 
Csőre ki se látszik, 
Békát vacsorázik. 

SAHIN TÓTH KATALIN: 


Az erdőben volt egy nagy tisztás. Magas fű 
nőtt rajta és sok-sok virág. A fák lombjai ár- 
nyékot vetettek a tisztásra. Fülesmackó egy 
fához kötötte Rárót. 

— Itt megpihenünk — mondta barátainak. 

— Kakukk! — csendült fel hirtelen egy 
hang. 

Füles megvakargatta lekonyult füle tövét. 

— Ki mondta azt, hogy kakukk"? 

De Bimbam bohóc és Tapsi csak ingatta 
a fejét: 

— Nem én!... Nem én!... 

— Kakukk! Kakukk! — zengett ismét a 
hang. 

— Valaki bújócskát akar velünk játszani — 
makogta Tapsi. 

— Keressük meg! 

Mind a hárman keresni kezdték. Tapsi be- 
bújt a fű közé. Bimbam a fák lombjait figyel- 
te. Fülesmackó megrázogatta a közeli bok- 
rokat. 

A titokzatos hang egyre azt kiáltozta: 

— Kakukk! Kakukk! Kakukk!. . . 


Egyszer csak Füles felkiáltott: 

— Megtaláltam! Ő mondta, hogy ,,ka- 
kukk"... Egy kis csigát tartott a mancsá- 
ban. 

— Nem, nem ő — ellenkezett Bimbam, és 
egy katicabogarat mutatott barátainak. 

— Ez volt az! 

— Szerintem ez a hernyó kakukkolt. Ez 
itt ni, a fűben! — makogta Tapsi. 

Sorban megmutatták egymásnak, amit ta- 
láltak: a csigát, a katicabogarat és a hernyót. 
A csiga kidugta szarvacskáit, a katica szár- 


nyaival verdesett, a hernyó nagyokat nyújtó- 
zott. De egyik sem szólt egy mukkot sem. 


— e A MKE JEKaa tsa 


Hirtelen szárnysuhogás hallatszott. Gyö- 
nyörű, nagy madár ült az ágra. 

Füles barátságos hangon szólította meg: 

— Kedves erdőlakó! Te is hallottad azt a 
szép, zengő hangot? 

A szürke tollú madár egyre csak bóloga- 
tott, bólogatott, de nem szólt egy szót sem. 

— Kérlek, segíts megkeresni, kinek van 
ilyen szép hangja! — próbálkozott újra 
Füles. j 

— Nézz széjjel a magasban, hiszen te tudsz 
repülni! — kérlelte Bimbam. 

A madár meglebegtette szárnyait és eltűnt 
a lombok között. 


— Biztosan körülnéz — reménykedett . 


Tapsi. 

— Kakukk! Kakukk! Kakukk! — hallották 
most egész közelről a hangot. 

Mindannyian a fa lombját fürkészték, de 
semmit sem láttak. 

— Honnan jöhetett a titokzatos hang? 


Kedves Gyerekek! 


Olvastatok már madarakról szóló mesét vagy 
történetet? Ha igen, rajzoljatok róla Dörmögő- 
nek! 

Készítsetek gyűjteményt madarak képeiből! 
Tegyétek ki a raj-híradóra! 


A csod 


RÁKOSY ANIKÓ rajza 

latos radírgumi 


Kaptam apukától egy radírgumit. Ha 
ceruzával írok valamit, és el akarom 
tüntetni, csak jól, jól, jól meg kell vele 
dörzsölni, és volt írás, nincs írás. Mint 
a varázslatban. Csak nagyon kell vigyáz- 
ni, nem szabad túl sokat radírozni vele, 
mert kilyukad az irka. 

De én olyan csodálatos radírt szeret- 
nék, amivel nemcsak azt lehet kiradí- 
rozni, amit leírtam, hanem azt is, amit 
kimondtam. Mert ha volna egy ilyen ra- 
dírom, akkor kiradíroznám azt, hogy 
Ferinek azt mondtam, hogy te utálatos, 
hülye. Meg: te irigy kutya. És azt is ki- 
radíroznám, hogy nem fogok játszani 
veled, és add vissza a focimat. De az 


. ilyen csodálatos radírgumival se szabad 


nagyon sokat radírozni, nehogy kilyu- 
kadjon a barátság. 


Körülnéztünk: — Ugyan, semmiség — 

Igazán napfényes ez a jó nap? szerénykedett a vendég, 

s mire egyet szólhattunk 

volna, a magasba lendült, 
mint egy pillangó. 

— Gyertek röpködni! 


Ma reggel úgy összekócolt a szél, hogy igazi 


boszorkányfrizurával toppantam be a sző- Igazán napfényes volt. 
nyeg-óvodába. Erzsike azonnal fésűt-kefét Hallgatóztunk: 
hozott, és óvatosan fésülni kezdte a hajamat. Igazán madárfüttyös ez a jó nap? 


Már majdnem szép voltam, amikor kopog- 
tattak az óvoda ajtaján: 


KOP-KOP-KOP! 


Összenéztünk: — Ki lehet az? 


KI KOPOG? 


Egy kedves leányhang válaszolt odakintről:íí 


Igazán madárfüttyös volt. 


Szimatoltunk: 


A TAV ASZ jő éz Igazán virágillatos ez a jó nap? 


Mindenki szaladt ajtót nyitni. 

— Jó napot kívánok, kedves Tavasz! 

— mondtuk kórusban. 

— Napfényes, madárfüttyös, virágillatos 
jó napot kívánok mindenkinek! 

— köszönt vissza vidáman a Tavasz. Igazán virágillatos volt. 


v tés És ezt mind a Tavasz hozta! Ezt aztán senkinek sem kellett 


[ w Köszönjük Tavasz, az ajándékaidat! kétszer mondani. 


Egyszerre a Suttogó Erdőben 
találtuk magunkat, a patak part- 
ján. 

— Hol itt a Forrás? — kér- 
dezte megszeppenve Jóska. 

— Gyertek, megmutatom! — 
intett a Tavasz, és elindult a víz 
folyásával szembe. 

Mindannyian a nyomábaered- 
tünk. 


— Akkor most már ihatunk? — nézett 
Jóska a Tavaszra. 

— De még mennyire! 

Kis teknőt formáltunk a két tenyerünk- 
ből, és óvatosan kortyoltuk a kristálytiszta, 
hideg vizet. 


Jóska egyszer csak azt mondta: 
— Megszomjaztam a röpködésben. 
— Én is,.én is — 
visszhangozták a többiek. 


Ha kíváncsiak vagytok a Forrás ízére, kér- 
jétek meg a Tavaszt, hogy vigyen el bennete- 
ket is a Suttogó Erdőbe. És ha már ott lesz- 
tek, ne felejtsetek el jó mélyeket szippantani 
a tiszta erdei levegőből! 


patak égyre keskenyebb és keskenyebb lett, 


gy mohos szikla tövében egészen eltűnt. 
— ltt véget ér a patak — jelentette ki sza- 
kállas Levente Péter barátunk. ö 
— En inkább azt mondom, hogy itt kezdő- 
dik — mondta ünnepélyesen a Tavasz. Itt, a 


mohos szikla tövében fakad a Forrás. 
sz AP 


Szép tavaszi kirándulásokat kívánok 
Aepala nektek 
A FOLYOBÓL LESZ a júniusi viszontlátásig : 


— Helyes — mondta a Tavasz. 
— Akkor most elviszlek 


benneteket a Forráshoz. A TENGE íg fg ül 2. 


GEORGIJ JUGYIN: 


HOGYAN FŐZZÜNK KOM 


Együtt élt valamikor a macska, a kecske, a tyúk, az ökör és a nyúl. 
Egyik napon a macska így szólt a többiekhez: 


, — Olvastam egy könyvben, hogy milyen pompás dolog a kompót. 

3 És azt is tudom már, hogyan kell főzni. . . 

— Hogyan kell? Hogyan kell...? — kérdezték kíváncsian a 
többiek. 


— Hát nagyon egyszerű! Mindenki hoz valamit, amit a legjobban 
a, SZeret. Abból majd főzünk magunknak kompótot. 


Ez valóban nagyon egyszerűnek látszott. A barátok elindultak, 
" hogy megkeressék azt, amit a legjobban szeretnek. . . 


A macska eközben felállította az ágast, ráakasztotta a bográcsot, 
vizet öntött bele, alágyújtott, és várta a barátait. 
Jött is nemsokára a kecske, egy nagy fej káposztával. Őt a tyúk. 


PÓTOT? 


követte, öt szem kukoricával. Az ökör tökhéjat, a nyúl sárgarépát 
hozott, a macska pedig mindezek után egy darab kolbászt dobott 
a bográcsba. 

Felváltva kavargatták, hogy oda ne égjen. Amikor úgy gondolták, 
hogy már megfőtt, leemelték a bográcsot és vártak egy ideig; hadd 
hűljön egy kicsit. 

Aztán a macska szedett mindenkinek, és hívta a többieket: 

— Gyertek, kész a kompót, kóstoljuk meg. . . ! 

Meg is kóstolták. De alighogy megkóstolták, nyomban el is húz- 
ták a szájukat, és fanyalogva kérdezték a macskától: 

— Hogy lehetett ilyen rosszat főzni abból a sok finomságból. . . ? 
és otthagyták a macskát, aki maga sem értette, vajon miért nem 

, sikerült a kompót. . . Fordította: ANTALFY ISTVÁN 

A Kácától a az 2 ETT e 5 


c ik egyedül já- 
. tékot csinálni? Nem baj, ha először vé- 


Ugye szeretnél ma 


. letlenül épp egy pacát ejtesz, mert ha 


; . jól megnézed, annak is érdekes a formá- 

. ja, abból is lehet valami. De mozgó ele- — 
. fántot, bábut, kisegeret és más mulatsá. E 
. gos figurát is készíthetsz. — E 
. — Békés Mária, Kun Ana; Kércsztés sé 
. Dóra közös könyvében sok jó tanácsot — 


. találsz. Nem kell más ; csak papír, ceru- 


za, olló meg ragasztó, és egész állatóvo- — 
dát varázsolhatsz. 
Jó szórakozást! 

Szánuetozikis: 


SOLYMOSI XÉNIA rajza 


ak cakohbot tügy, va eg 
Bé 


Bemutatjuk dr. Krizsanecné, Németh Edit 
ny. főiskolai tanárt, akinek nevével lapunk 
legutóbbi számaiban találkozhattak már. 
Edit néni (így írja alá testnevelési gyakorla- 
tait, játékait), a következő gondolatokkal 
bocsátja útjára sorozatát: 

A ma gyermekét szüleik elhalmozhatják 
minden jóval, megkímélhetik olyan nehézsé- 
gektől, amelyekkel saját gyermekkorukban 
meg kellett birkózniuk, de semmiképpen 
sem kímélhetik meg őt azoktól a kisebb-na- 
gyobb erőfeszítésektől, amelyeket testének 
egészséges fejlődése megkíván. Annál fonto- 
sabb viszont az olyan családi légkör kialakí- 
tása, amelyben elismerik a gyerekek mozgás- 
igényét, elősegítik, hogy rendszeresen vé- 
gezzenek életkoruknak megfelelő testgya- 
korlatokat, és megteremtik hozzá a vidám, 
játékos hangulatot is. Fokozhatják ezt még 
azzal, hogy a gyakorlatok elvégzéséhez bará- 
tokat keresnek vagy maguk is hozzálátnak, 
hiszen társaságban mulatságosabb, verseny- 
szerűbb a mozgás, értékesebb a siker, és 

mindenkit újabb próbálkozásokra ösztönöz 
egy-egy kezdeti bizonytalanság. 

Kedves Felnőttek, máris következzenek a 
gyakorlatok!" 


Ugrás törökülésbe Üljetek le törökülésbe — a 
kezetek ne segítsen —, majd 


ugyanilyen ügyesen álljatok 
fel. Ismételjétek egymás 
után többször is, egyenes 
háttal! 


ús tala forralás éltél Béna 


Kutya futkározás 


Térdeljetek le, tenyér- 
rel támaszkodjatok a 
földön! Így haladjatok 
előre, esetleg körbe- 
körbe, mintha kisku- 
tyák lennétek! Verse- 
nyezhettek is egymás- 
sal! 

EDIT NÉNI 


Kedves Szülők, Nagyszülők! 

Szerkesztőségünk munkatársait gyakran 
kérik felnőtt olvasóink: adjunk tájékozta- 
tást, milyen korú gyermekeknek szánjuk la- 
punk egyes írásait. 

A kérés jogos, mert a hároméves, és a 
nyolcéves gyermek szellemi teljesítőképes- 
sége között óriási különbség van. Lapunknak 
havi 16 oldalon kell a szélső csoportok között 
jelentkező valamennyi igényt kielégítenie, hi- 
szen minden család azt várja, hogy a Dörmö- 
gő éppen annak a fejlettségi foknak feleljen 
meg, amelybe gyermekük a lap megvásár- 
lásakor került. 

Bevalljuk, eddig húzódoztunk a kérés tel- 
jesítésétől, mert ahány gyerek annyi féle; 
mindegyik más-más ütemben fejlődhet egész- 
ségesen. EI akartuk kerülni, hogy vélemé- 
nyünk nyomán esetleg bárki elhamarkodott 
következtetésre jusson egy kisgyerek fejlő- 
désének megítélésénél. Az ilyen ítélet alko- 
tása összetett, soktényezős feladat; megol- 
dására esetenként a legbiztosabban az óvó- 
nő, a tanító vagy más szakember vállal- 
kozhat. 

Húzódoztunk még azért is, mert nem tud- 


tunk mindig arányosan megfelelni az egyes 
korcsoportok igényeinek, részben körülha- 
tárolt-terjedelmi lehetőségeink, részben a 
dolog természete miatt. A dolog természete 
itt azt jelenti, hogy például nyáron, amikor 
az óvodákat tatarozás miatt hosszabb időre 
bezárják és a kisgyermekes szülők több időt 
töltenek együtt gyermekeikkel, az óvodás 
korcsoportokra több figyelmet fordítottunk, 
mint az iskolásokra; több ötletet adtunk kis- 
gyermekek és szülők közös tevékenységé- 
hez. Ilyenkor az iskolások jelentős része úgy- 
is táborban van. Némiképp módosulnak vi- 
szont az arányok a tanítási időszakban vagy a 
téli, tavaszi iskolai szünetben, az első osztá- 
lyosok javára. Persze ezeken az arányokon 
életkörülményeink változásait követve min- 
denkor lehet és kell is vitatkozni, változ- 
tatni. 

A szerkesztőség most mégis arra vállalko- 
zik, hogy korcsoportokra bontja a Dörmögő 
anyagát. Ennek egyik oka az, hogy igen sok 
szülő veszi igénybe a gyermekgondozási se- 
gélyt, és ezzel párhuzamosan arra kénysze- 
rül, hogy nagyobbik gyermekét maga készít- 


se elő az iskolára. Ehhez szeretne segítséget 
adni a szerkesztőség, amikor bizonyos mér- 
tékig közvetíti az óvoda és az iskola követel- 
ményrendszerét. A másik indíték annak be- 
látása, hogy talán jobb, ha felhívjuk olvasóink 
figyelmét azokra az írásokra, amelyek éppen 
az ő gyermekük korcsoportjának felelnek 
meg, mintha esetleg néhány sikertelen pró- 
bálkozás után leteszik a lapot. 

A korcsoportokat a következő számtól 
kezdve az oldalszámozás színezésével jelöl- 
jük. Piros alapszínnel jelöljük azokat az ol- 
dalakat, amelyeken a 3—4 éves gyermekek- 
nek szánt írások kapnak helyet. A kék alap- 
színű oldalakat 5—6 éves gyermekeknek 
ajánljuk, a sárgával jelölt oldalak az első osz- 
tályosoknak, míg a fehér alapszínű, minden- 
kihez szólnak. A jelzésmutatót a későbbiek- 
ben időnként megismételjük. 

Hangsúlyozva, hogy a korosztályok között 
nem lehet szigorú határvonalat húzni, és 
hogy a jelzések csupán hozzávetőlegesen tá- 
jékoztatnak, kérjük, osszák meg velünk ta- 
pasztalataikat, és írják meg, tetszik-e ez a 
lépésünk. K. M. 


GYÁRFÁS ENDRE: 


DÖRMÖGŐÉK TÜNDÖKÖLNEK 


— ltt a sok szép színes anyag, 
selyempapír, zsinór, szalag 

— szól Dörmögő. — Gyerekek, 
készítsetek díszeket! 


— Marci, Bori — mondja Berci —, 
hogyha van egy csipet eszünk, 
felöltjük a színes holmit, 

s tündöklően szépek leszünk. 


Olló csattog, papír hasad, 
tekeredik zsinór, szalag. . . 
Berci csákót csap fejébe, 
forgót tűz a tetejére, 

Marci nyakán papírgallér, 

úgy feszít, mint egy gavallér. 
Bori madzagokat sodor 

a szoknyája csupa fodor. 

Bár a farsang elmúlt régen, 
bolondozni most sem szégyen. 


Marci megbámulja öccsét. 

— Jó neked — szól —, szép csákód var 
No de várj csak: kartonlapból 
sastollakat vágok gyorsan. 


Nem fér ki több, csupán kilenc. 
Mennyi is az? Egy híján tíz. 

Felfűzöm egy pántlikára. . . 

Tessék, kész az indiándísz. 

— Mi vagyunk a legcifrábbak 

— henceg Bori fűnek-fának. 

Berci rikkant: — Gyerünk máris, 

Hadd csodáljon minket más is, 

hadd mondják, hogy: — Nahát, mackók 
tündöklően szépek vagytok! 


F. GYŐRFFY ANNA rajzai 


Elérnek a kert végébe. 
Megtorpannak s néznek nagyot; 
előttük a cseresznyefa 

fehér virágdíszben ragyog. 

— Ó, de szép fa — sóhajt Bori, 

míg az áhítat betölti. 

— Úgy látszik, hogy nem mi tudunk 
a legszebben tündökölni. 


21 IDEM La fear Vdjád 


GAZDAG ERZSI: 


Körülnézett háza táján 
csigabiga néne. 

, Közeledik már az ünnep, 
meszelni is kéne!" 


A szerkesztőség 


belső munkatársai: 


olvasószerkesztő: Kun Magda, 


képszerkesztő: Kovács Endre, 


Meszet oltott egy csöbörben, 
s kimeszelte házát. 

Olyan fehér, olyan tiszta, 
nem találni párját. 


Megbámulja, megcsodálja 
egész erdő népe, 

s háza előtt örvendezik 
csigabiga néne. 


Sáv 

galmi jelzőszámára. Előfizetési díj negyedévre 13,50, félévre 27, egész évre, 54— Ft. 

postahivataloknál, a kézbesítőknél és a Posta Központi Hírlap Irodánál (KHI 1900 Budapest V., 
József nádor tér 1.) közvetlenül vagy postautalványon, valamint átutalással a KH-215-96162 pénzfor- 


25.198 


A versből is láthatod, hogy ilyenkor tavasszal mindenütt nagytakarítás van. Még a csigabiga házában is. Raj- 
zold le, milyen a nagytakarítás nálatok! Magadat és testvéreidet is rajzold le; hadd lássuk, hogyan szoktatok 
reset venni gannaka] at 1 ! Rajzodat küldd el Dörmögő Dömötörnek! 

